ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας δημόσιας δασικού χαρακτήρα έκτασης, εμβαδού 4.506,00 τ.μ., που βρί-
σκεται στη θέση «Δυτικά του οικισμού Ιάσμου»
του Δήμου Ιάσμου, Π.Ε. Ροδόπης.
Έγκριση της υπ’ αρ. 32/2019 απόφασης του Διοικητικού Συμβουλίου του Δημοτικού Λιμενικού
Ταμείου Ακτίου-Βόνιτσας περί εξομοίωσης χώρου με ζώνη λιμένα χερσαία και θαλάσσια της
λιμενικής εγκατάστασης Παλαίρου του Δήμου
Ακτίου-Βόνιτσας.
ΑΠΟΦΑΣΕΙΣ
Αριθμ.  6685
(1)
Κήρυξη, ως αναδασωτέας δημόσιας δασικού χαρακτήρα έκτασης, εμβαδού 4.506,00 τ.μ., που
βρίσκεται στην θέση «Δυτικά του οικισμού Ιάσμου» του Δήμου Ιάσμου, Π.Ε. Ροδόπης.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Τον ν. 998/1979 «Περί προστασίας των δασών και
δασικών εν γένει εκτάσεων της Χώρας» (Α΄ 289) και ιδίως
την παρ. 1 του άρθρου 38 και το άρθρο 41.
3. Την παρ. 3 του άρθρου 70 του ν. 998/1979, όπως προστέθηκε με την παρ. 2 του άρθρου 12 του ν. 2040/1992
«Ρύθμιση θεμάτων αρμοδιότητας Υπουργείου Γεωργίας
και νομικών προσώπων εποπτείας και άλλες διατάξεις»
(Α΄ 70) και αντικαταστάθηκε με την παρ. 15 του άρθρου 1
του ν. 3208/2003 «Προστασία δασικών οικοσυστημάτων,
κατάρτιση δασολογίου, ρύθμιση εμπραγμάτων δικαιωμάτων επί δασών και δασικών εν γένει εκτάσεων και
άλλες διατάξεις» (Α΄ 303).
4. Τις υπ’ αρ. 160417/1180/8-7-1980, 182447/3049/
24-9-1980, 154659/24-5-1982 διαταγές του Υπουργείου
Γεωργίας.
5. Τον ν. 3852/2010, «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» και ιδίως τα άρθρα 6 και 280 (Α΄ 87).
6. Το π.δ. 142/2010, «Οργανισμός της Αποκεντρωμένης
Διοίκησης Μακεδονίας και Θράκης» (Α΄ 235).
7. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και λοιπές διατάξεις
(Α΄ 66).
8. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο "Πρόγραμμα Διαύγεια" και άλλες διατάξεις»
(Α΄ 112).
9. Τα άρθρα 28 και 28Α του ν. 4325/2015 (Α΄ 47), καθώς
και την υπ’ αρ. 14138/15-5-2017 απόφαση του Υπουργού
Εσωτερικών (Υ.Ο.Δ.Δ. 250) για το διορισμό του Συντονιστή.
10. Το υπ’ αρ. 21638/11-4-2018 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων, με
το οποίο ορίζεται η διαδικασία έκδοσης απόφασης κήρυξης αναδασωτέων εκτάσεων.
11. Το γεγονός ότι η έκταση που αναφέρεται στο θέμα
έχει δασικό χαρακτήρα, που καταστράφηκε από εκχέρσωση.
12. Το υπ’ αρ. 3731/18-3-2020 έγγραφο της Διεύθυνσης
Δασών Ροδόπης, στο οποίο προτείνεται η κήρυξη της
έκτασης, που αναφέρεται στο θέμα, ως αναδασωτέας.
13. Το γεγονός ότι δεν προκύπτει δαπάνη για τον κρατικό προϋπολογισμό, αποφασίζουμε:
Κηρύσσουμε ως αναδασωτέα, δημόσια δασικού χαρακτήρα έκταση, εμβαδού τεσσάρων χιλιάδων πεντα-
κοσίων έξι τετραγωνικών μέτρων (4.506,00 τ.μ.) που
βρίσκεται στη θέση «Δυτικά του οικισμού Ιάσμου», του
Δήμου Ιάσμου, Π.Ε. Ροδόπης, η οποία απώλεσε τη δασική
μορφή της λόγω εκχέρσωσης, με σκοπό την προστασία,
αποκατάσταση της δασικής βλάστησης με φυσική ή τεχνητή αναδάσωση και τη διατήρηση του χαρακτήρα της
ως δασικής έκτασης, για να αποκλεισθεί η χρήση της
ανωτέρω έκτασης, για κάθε άλλο σκοπό.
Η ανωτέρω έκταση, που σημειώνεται στο απόσπασμα
χάρτη, κλίμακας 1:50.000 και αποτυπώνονται στο τοπογραφικό διάγραμμα, κλίμακας 1:1250, μαζί με τις συ-
ντεταγμένες των κορυφών τους, οι οποίες αναφέρονται
στον πίνακα συντεταγμένων σε σύστημα ΕΓΣΑ '87, τα
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Ιουλίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 370
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
οποία συνοδεύουν και αποτελούν αναπόσπαστο μέρος
της παρούσας απόφασης, έχει όρια:
ΒΟΡΕΙΑ: Με δάσος πρίνου
ΝΟΤΙΑ: Με δάσος πρίνου και δασικό δρόμο
ΑΝΑΤΟΛΙΚΑ: Με δάσος πρίνου
ΔΥΤΙΚΑ: Με δάσος πρίνου
Κατά της παρούσας απόφασης, επιτρέπεται η υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης, [άρθρο 47 του ν. 3900/2010 (Α΄ 213)],
μέσα σε προθεσμία εξήντα (60) ημερών, η οποία αρχίζει
από την επομένη της δημοσίευσής της, [άρθρο 46 του
π.δ. 18/1989 (Α΄ 8)].
Επίσης, κατά της παρούσας απόφασης, επιτρέπεται η
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με την
παρ. 3 του άρθρου 35 του ν. 4280/2014 και την παρ. 4
του άρθρου 44 του ν. 998/1979.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιουνίου 2020
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 77987
(2)
Έγκριση της υπ’ αρ. 32/2019 απόφασης του Διοικητικού Συμβουλίου του Δημοτικού Λιμενικού
Ταμείου Ακτίου-Βόνιτσας περί εξομοίωσης χώρου με ζώνη λιμένα χερσαία και θαλάσσια της
λιμενικής εγκατάστασης Παλαίρου του Δήμου
Ακτίου-Βόνιτσας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄107), σε συνδυασμό
με τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτης» (Α΄87).
2. Το άρθρο 28 του ν. 4325/2015 «Εκδημοκρατισμός
της Διοίκησης-Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και
άλλες διατάξεις» (Α΄ 47), καθώς και το άρθρο 28Α του
ιδίου νόμου, το οποίο προστέθηκε με το άρθρο 24 του
ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α΄ 21).
3. Το άρθρο 28 του ν. 2971/2001 «Αιγιαλός, παραλία
και άλλες διατάξεις» (Α΄285), όπως συμπληρώθηκε με
την παρ. 1 του άρθρου 34 του ν. 4014/2011 (Α΄ 209).
4. Την παρ. 4 του άρθρου 2 του ν. 2575/ 1998 (Α΄23)
περί χρήσης και εκμετάλλευσης των χώρων που εξομοιώνονται με ζώνες λιμένων του άρθρου 3 του
ν.δ. 444/1970 (Α΄39), όπως αυτή ερμηνεύεται στην υπ’
αρ. 3511.91/01/98/1998 εγκύκλιο του Υπουργείου Εμπορικής Ναυτιλίας.
5. Την υπ΄ αρ. 1028241/ΠΕ/2729/ΠΕ/Β0010/2005 κοινή
απόφαση των Υπουργών Οικο νομίας και Οικονομικών
και Εμπορικής Ναυτιλίας (Β΄ 547).
6. Το από Νοεμβρίου 2019 θεωρημένο τοπογραφικό
διάγραμμα οριοθέτησης χώρου εξομοιούμενου με ζώνη
λιμένα της λιμενικής εγκατάστασης του Δήμου ΑκτίουΒόνιτσας.
7. Το υπ΄ αρ. 42153 ΕΞ 2020/29.04.2020 έγγραφο του
Υπουργείου Οικονομικών/Γενική Γραμματεία Δημό σιας
Περιουσίας/Γενική Διεύθυνση Δημόσιας Περιουσίας
και Κοινωφελών Περιουσιών, με το οποίο γνωμοδότησε θετικά για την εξομοίωση χώρου με ζώνη λιμένα της
λιμενικής εγκατάστασης Παλαίρου του Δήμου ΑκτίουΒόνιτσας.
8. Το υπ΄ αρ. 3113.17/28204/2020/15.03.2020 έγγραφο
του Υπουργείου Ναυτιλίας και Νησιωτικής Πολιτικής/
Γενική Γραμματεία Λιμένων, Λιμενικής Πολιτικής και Ναυτιλιακών Επενδύσεων, με το οποίο γνωμοδότησε θετικά
για την εξομοίωση χώρου με ζώνη λιμένα της λιμενικής
εγκατάστασης Παλαίρου του Δήμου Ακτίου-Βόνιτσας.
9. Το υπ΄ αρ. 52/19.05.2020 έγγραφο του Δημοτικού
Λιμενικού Ταμείου Ακτίου Βόνιτσας, με το οποίο υποβλήθηκε στην υπηρεσία μας προς έγκριση η υπ΄ αρ. 32/2019
απόφαση του Διοικητικού Συμβουλίου του Δημοτικού
Λιμενικού Ταμείου Ακτίου-Βόνιτσας περί εξομοίωσης
χώρου με ζώνη λιμένα της λιμενικής εγκατάστασης Παλαίρου του Δήμου Ακτίου-Βόνιτσας.
10. Όλα τα στοιχεία του φακέλου, εγκρίνουμε:
Την υπ΄ αρ. 32/2019 απόφαση του Διοικητικού Συμβουλίου του Δημοτικού Λιμενικού Ταμείου Ακτίου-Βόνι-
τσας περί εξομοίωσης χώρου με ζώνη λιμένα χερσαία και
θαλάσσια της λιμενικής εγκατάστασης Παλαίρου του Δήμου Ακτίου-Βόνιτσας, όπως φαίνεται στο από Νοεμβρίου
2019 τοπογραφικό διάγραμμα κλίμακας 1:1000, το οποίο
συνέταξε η Διπλ. Πολιτικός. Μηχανικός Ευδοξία Τσικουρώνα και που θεωρήθηκε αρμοδίως την 29/11/2019 από
την Προϊσταμένη της Τεχνικής Υπηρεσίας του Δήμου
Ακτίου-Βόνιτσας Πολυξένη Φιώρου-Χημικό Μηχανικό
Π.Ε., για λογαριασμό του Δημοτικού Λιμενικού Ταμείου
Ακτίου-Βόνιτσας και φαίνεται με πράσινη συνεχή γραμμή
αρχής γενομένης από το σημείο Ε1 με συντεταγμένες
(χ=228607.87 και ψ=4296806.84)-συνεχίζοντας τα σημεία Ε2-Ε3-Ε4-Ε5-Ε6-Ε7-Ε8-Ε9-Ε10-Ε11-Ε12-Ε13-Ε14-
Ε15-Ε1 6-Ε17-Ε18-Ε19-Ε20 και καταλήγοντας στο σημείοΕ21-με συντεταγμένες (χ=228421.41 και ψ=4296769.59),
είκοσι ένα (21) συνολικά σημείων.
ΑΠΟΣΠΑΣΜΑ
Από το πρακτικό της 7ης/2019 συνεδρίασης του
Διοικητικού Συμβουλίου του Δημοτικού Λιμενικού Ταμείου Δήμου Ακτίου-Βόνιτσας.
Αριθμ. απόφ. 32/2019
Λήψη απόφασης για εξομοίωση ζώνης λιμένα στη
Λιμενική εγκατάσταση Παλαίρου.
Στη Βόνιτσα, σήμερα την 9η Δεκεμβρίου 2019, ημέρα
Δευτέρα και ώρα 12:00 στο Δημοτικό Κατάστημα του
Δήμου Ακτίου-Βόνιτσας συνήλθε σε τακτική συνεδρίαση το Διοικητικό Συμβούλιο του Δημοτικού Λιμενικού
Ταμείου Ακτίου-Βόνιτσας, ύστερα από την με αρ. πρωτ.
84/03-12-2019 πρόσκληση του Προέδρου, που επιδόθηκε νόμιμα με αποδεικτικό σε όλα τα μέλη, όπως ο νόμος
ορίζει.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω
πέντε (5) μέλη:
ΠΑΡΟΝΤΑ ΜΕΛΗ
1. ΒΙΤΣΑΣ ΔΗΜΗΤΡΙΟΣ, Πρόεδρος
2. ΚΟΝΤΑΡΙΝΗΣ ΚΩΝ/ΝΟΣ
3. ΤΣΩΛΗ – ΔΟΣΗ ΒΑΣΙΛΙΚΗ
4. ΔΕΛΑΠΟΡΤΑΣ ΔΗΜΗΤΡΙΟΣ
5. ΠΑΝΤΑΖΗΣ ΠΑΝΑΓΙΩΤΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
ΑΠΟΝΤΑ ΜΕΛΗ
1. ΚΑΡΑΛΗΣ ΕΥΑΓΓΕΛΟΣ, Αντιπρόεδρος
2. ΜΑΡΓΙΕΛΗ ΣΤΑΜΑΤΙΑ
Ο Πρόεδρος κήρυξε την έναρξη της συνεδρίασης στην
οποία παραβρέθηκε και η υπάλληλος του Δήμου Βασιλάκου Μαρία για την τήρηση των πρακτικών.
Τα μέλη του Δημοτικού Λιμενικού Ταμείου Ακτίου Βόνιτσας αφού έλαβαν υπόψη τους:
1) Το β.δ. 14/19-1-1939 «Περί κωδικοποιήσεως των
περί Λιμενικών Ταμείων κείμενων διατάξεων» (Α΄ 24).
2) Την παρ. 4 του άρθρου 2 του ν. 2575/1998.
3) Το ν.δ. 444/1970 (Α΄ 39).
4) Τον ν. 2971/2001 «Αιγιαλός, παραλία και άλλες διατάξεις», (Α’  285) σύμφωνα με τον οποίο γίνονται οι πα-
ραχωρήσεις χρήσης χερσαίων χώρων
5) Τον ν. 3153/2003 «Ναυτική επαγγελματική εκπαίδευση, κατάρτιση και επιμόρφωση και ρύθμιση άλλων
θεμάτων αρμοδιότητας του Υπουργείου Εμπορικής Ναυτιλίας» (Α΄ 153).
6) Την υπ’ αρ. 10282π.ε./ 2729π.ε./Β0010/13-04-2005
κοινή απόφαση των Υπουργών Οικονομίας και Οικονομικών και Εμπορικής Ναυτιλίας, «Καθορισμός χώρων που
εξομοιώνονται με ζώνη λιμένα» (Β΄ 547).
7) Την υπ’ αρ. ΔΔΠ Β 0046034 ΕΞ 2018/25-09-2018
23279 απόφαση της Υφυπουργού Οικονομικών για τη
νομιμοποίηση των υφιστάμενων κατασκευών στο Λιμάνι
Παλαίρου.
8) Το γεγονός ότι στο χερσαίο τμήμα της εξομοιούμενης ζώνης των λιμενικών εγκαταστάσεων Μονεμβασίας
δεν υπάρχουν ιδιωτικά κτήματα και κτίσματα.
9) Την εισήγηση του Προέδρου του Λιμενικού Ταμείου
ο οποίος είπε: Σύμφωνα με την παρ. 4 του άρθρου 2 του
ν. 2575/1998 και το ν.δ. 444/1970, η χρήση χώρων που
εξομοιώνονται με χερσαίες ζώνες λιμένων ανήκουν στο
οικείο Λιμενικό Ταμείο. Επειδή στη λιμενική εγκατάσταση
Παλαίρου δεν έχει οριοθετηθεί χερσαία ζώνη ανατέθηκε
σε μηχανικό της Τεχνικής Υπηρεσίας του Δήμου Ακτίου Βόνιτσας η αποτύπωση της λιμενικής εγκατάστασης συ-
μπεριλαμβανομένου του αιγιαλού και παραλίας, καθώς
και τη βυθομέτρηση ανά 1 μέτρο με αποτύπωση μέχρι
την ισοβαθή των 30 μέτρων και παραδόθηκε στο Δημοτικό Λιμενικό Ταμείο Ακτίου - Βόνιτσας. Θα πρέπει
να προχωρήσουμε στις ενέργειες εξομοίωσης με ζώνη
λιμένα της λιμενικής εγκατάστασης Παλαίρου, γιατί είναι
ζωτικής σημασίας για τις λιμενικές εγκαταστάσεις της
περιοχής, καθώς επίσης και γιατί εκτός των άλλων, στη
συγκεκριμένη λιμενική εγκατάσταση επιβιβάζονται και
αποβιβάζονται επιβάτες από ιστιοφόρα πλοία που προσεγγίζουν την περιοχή και εφαρμόζονται μέτρα ασφά-
λειας κατά ISPS. Η απόφαση θα πρέπει να είναι πλήρως
τεκμηριωμένη και σαφής σε σχέση με το συνημμένο τοπογραφικό σχεδιάγραμμα. Η απόφαση αυτή θα σταλεί
στο Υπουργείο Ναυτιλίας και Αιγαίου για τη σύμφωνη
γνώμη και στον Συντονιστή της Αποκεντρωμένης Διοίκησης Πελοποννήσου, Δυτ. Ελλάδος και Ιονίου, μαζί
με ένα τοπογραφικό της λιμ. Εγκατάστασης Παλαίρου
με την οριογραμμή της εξομοιούμενης ζώνης με ζώνη
λιμένα, για έγκριση και στη συνέχεια δημοσίευση στο
ΦΕΚ. Τέλος θα κοινοποιήσουμε το ΦΕΚ με το διά γραμμα
στις αρμόδιες υπηρεσίες.
Το Διοικητικό Συμβούλιο του Δημοτικού Λιμενικού
Ταμείου Ακτίου-Βόνιτσας μετά από διαλογική συζήτηση
και αφού έλαβε υπόψη τα ανωτέρω:
Ομόφωνα αποφασίζει:
- Να προχωρήσει στον καθορισμό των ορίων της εξομοιούμενης χερσαίας και θαλάσσιας ζώνης με ζώνη λιμέ-
να στην Πάλαιρο στη λιμενική εγκατάσταση Παλαίρου,
όπως φαίνεται στο από Νοεμβρίου 2019 τοπογραφικό
διάγραμμα κλίμακας 1:1000, το οποίο συνέταξε η Διπλ.
Πολιτικός Μηχανικός Ευδοξία Τσικουρώνα και που θεωρήθηκε αρμοδίως την 29/11/2019 από τον Προϊστάμενο
της Τεχνικής Υπηρεσίας του Δήμου Ακτίου - Βόνιτσας
Πολυξένη Φιώρου - Χημικός Μηχ. Π.Ε., για λογαριασμό
του Δημοτικού Λιμενικού Ταμείου Ακτίου - Βόνιτσας και
φαίνεται με πράσινη συνεχή γραμμή αρχής γενομένης
από το σημείο Ε1 με συντεταγμένες (χ=228607.87 και
ψ=4296806.84) - συνεχίζοντας τα σημεία Ε2-Ε3-Ε4-Ε5Ε6-Ε7-Ε8-Ε9-Ε10-Ε11-Ε12-Ε13-Ε14-Ε15-Ε16-Ε17-Ε18-
Ε19-Ε20 και καταλήγοντας στο σημείο -Ε21- με συντεταγμένες (χ=228421.41 και ψ=4296769.59), είκοσι ένα
(21) συνολικά σημείων.
- Η παρούσα πράξη, μαζί με το από Νοεμβρίου 2019
τοπογραφικό διάγραμμα, να σταλεί αρμοδίως στο
Υπουργείο Ναυτιλίας και Αιγαίου και στο Υπουργείο Οικονομικών για τη σύμφωνη γνώμη και στο Γενικό Γραμ-
ματέα της Αποκεντρωμένης Διοίκησης Πελοποννήσου,
Δυτ. Ελλάδος και Ιονίου, για έγκριση και δημοσίευσή της
σε ΦΕΚ.
Η απόφαση αυτή έλαβε αριθμό 32/2019.
Αφού συντάχθηκε το πρακτικό αυτό υπογράφεται ως
ακολούθως:
Ο Πρόεδρος
Τα Μέλη
ΒΙΤΣΑΣ ΔΗΜΗΤΡΙΟΣ
1. ΚΟΝΤΑΡΙΝΗΣ ΚΩΝ/ΝΟΣ
2. ΤΣΩΛΗ-ΔΟΣΗ ΒΑΣΙΛΙΚΗ
3. ΔΕΛΑΠΟΡΤΑΣ ΔΗΜΗΤΡΙΟΣ
4. ΠΑΝΤΑΖΗΣ ΠΑΝΑΓΙΩΤΗΣ
Ακριβές αντίγραφο
Ο Πρόεδρος
ΔΗΜΗΤΡΙΟΣ ΒΙΤΣΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 370/04.07.2020
Η απόφαση αυτή μαζί με την εγκριθείσα υπ’ αρ. 32/2019 απόφαση του Διοικητικού Συμβουλίου του Δημοτικού
Λιμενικού Ταμείου Ακτίου-Βόνιτσας και το από Νοεμβρίου 2019 θεωρημένο τοπογραφικό διάγραμμα να δημοσιευθούν στην Εφημερίδα της Κυβερνήσεως.
Πάτρα, 4 Ιουνίου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20200400370.pdf | Tokens: 13121]